CELEX: 62009CJ0340
Language: el
Date: 2010-12-09 00:00:00
Title: Απόφαση του Δικαστηρίου (πέμπτο τμήμα) της 9ης Δεκεμβρίου  2010. # Ευρωπαϊκή Επιτροπή κατά Βασιλείου της Ισπανίας. # Παράβαση κράτους μέλους - Οδηγία 2002/73/ΕΚ - Ίση μεταχείριση μεταξύ ανδρών και γυναικών - Πρόσβαση στην απασχόληση, στην επαγγελματική εκπαίδευση και στην επαγγελματική προώθηση - Συνθήκες εργασίας - Παράλειψη εμπρόθεσμης μεταφοράς στην εσωτερική έννομη τάξη. # Υπόθεση C-340/09.

Απόφαση του Δικαστηρίου (πέμπτο τμήμα) της 9ης Δεκεμβρίου 2010 – Επιτροπή κατά Ισπανίας
      (Υπόθεση C‑340/09)
      «Παράβαση κράτους μέλους – Οδηγία 1999/22/ΕΚ – Άρθρο 4, παράγραφοι 2 έως 5 – Διατήρηση άγριων ζώων – Ζωολογικός κήπος»
      1.                     Προσφυγή λόγω παραβάσεως – Απόδειξη της παραβάσεως – Το βάρος αποδείξεως το φέρει η Επιτροπή – Προσκόμιση πραγματικών στοιχείων
            από τα οποία προκύπτει η παράβαση – Αμφισβήτηση εκ μέρους του ενδιαφερομένου κράτους μέλους (Άρθρο 226 ΕΚ) (βλ. σκέψεις 36-38)
      2.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 39)
      3.                     Κράτη μέλη – Υποχρεώσεις – Εκτέλεση των οδηγιών – Παράβαση – Δικαιολογητικός λόγος αντλούμενος από την εσωτερική έννομη τάξη
            – Δεν επιτρέπεται (Άρθρο 226 ΕΚ· οδηγία 1999/22 του Συμβουλίου, άρθρο 4 §§ 2 έως 5) (βλ. σκέψεις 43-45)
      4.                     Διαδικασία – Δικαστικά έξοδα – Παραίτηση δικαιολογούμενη από τη στάση του αντιδίκου (Κανονισμός Διαδικασίας του Δικαστηρίου,
            άρθρο 69 § 5) (βλ. σκέψεις 46, 49-50)
      Αντικείμενο 
      
         
               Παράβαση κράτους μέλους – Παράβαση του άρθρου 4, παράγραφοι 2, 3, 4 και 5, της οδηγίας 1999/22/ΕΚ του Συμβουλίου, της 29ης
                  Μαρτίου 1999, για τη διατήρηση άγριων ζώων στους ζωολογικούς κήπους (ΕΕ L 94, σ. 24)
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο της Ισπανίας, παραλείποντας να λάβει, εντός της ταχθείσας προθεσμίας, όλα τα αναγκαία μέτρα όσον αφορά τους ζωολογικούς
                     κήπους που αποτελούν το αντικείμενο της υπό κρίση προσφυγής και βρίσκονται στις Αυτόνομες Περιφέρειες της Αραγονίας, των Αστουριών,
                     των Βαλεαρίδων Νήσων, των Καναρίων Νήσων, της Καντάβριας, της Καστίλλης και Λεόν, της Εξτρεμαδούρας και της Γαλικίας, σχετικά
                     με την επιθεώρηση, τη χορήγηση άδειας λειτουργίας και, ενδεχομένως, την παύση της λειτουργίας των ζωολογικών κήπων σύμφωνα
                     με το άρθρο 4, παράγραφοι 2 έως 5, της οδηγίας 1999/22/ΕΚ του Συμβουλίου, της 29ης Μαρτίου 1999, για τη διατήρηση άγριων ζώων
                     στους ζωολογικούς κήπους, παρέβη τις υποχρεώσεις που υπέχει από την οδηγία αυτή.
                  
               
            
         
                  2)
               
               
                  
               
               
                  	Καταδικάζει το Βασίλειο της Ισπανίας στα δικαστικά έξοδα.